Oto

Ene oto (on dit eto ene vweteure), c' est èn éndjin ås cwate rowes et å moteur ki rôle tot seu, et berweter les djins d' ene plaece a l' ôte.

Les otos sont les cåzes di bråmint des moirts dins les accidints d' rôlaedje.

 Motlî 
Li ci ki moenne ene oto si lome li tchåfeu.

Po ene viye oto ki va hinkeplink, on dit on dit dins l' lingaedje corant : ene tcherete, on zénk, on tacot, ene bagnole, on batch.

Ene oto k' on pout moenner, e-n Urope, sins awè l' permis d' moenner si lome ene teuf-teuf.

 Sôres d' otos 
 sorlon l' uzaedje 
 oto d' tourisse
 otos d' coûsse (otos ki rôlèt foirt rade, so des circûts fwaits esprès).
 sorlon l' enerdjeye 
 oto å mazoute
 oto a l' essince
 oto å gåz
 oto bokegade
 oto electrike

 Sacwants pîces d' ene oto 
 rowes (roles) et pneus; aessi...
 moteur : sopape, segmints, boujiyes
 tchessi : londjron...
 direccion : crama; volant; 
 vitesses : tén-cawe ås vitesses
 suspinsion : amoirtixheus; silanblok
 poirtire & fignesses : seres, pougneye
 ahesses  : sidjes; burtale di sidje u cingue di surté; xhoube-vites; saetch a l' air; tåvlea d' boird; lampes-temoens; naxhe ås papîs, retrovizeu, glaeces (finiesses), pare-bijhe, gårdubroûs
 fåres : pitits fåres, grands fåres, loumrotes, glignoteus, erî-fåre, fåres di brouheur...
 rezervwer; djôche a l' essince (å mazoute); stopa
 retrovizeu u erî-glaece

 Atchtaedje des otos pa les particulîs 
E 1943, gn aveut cåzu pus ene oto d' particulî el Beldjike. A dater d' adon, tos les manaedjes ont cmincî a nd atchter, des rescontes pu des nouves. Diviè les anêyes 1970, gn a cmincî a-z aveur deus otos pa manaedje. 

Dins les anêyes 2000, gn aveut bén 5 miyons d' oto d' particulîs el Beldjike (ene po deus djins).

 Dins les belès-letes e walon 
Guy Cabay baltêye les disdut fwaits pa / avou ene oto dins ene tchanson «Li sabat d' Sinte Mere l' Oto».
Li veye atake a fruzi, å maténL' infier adschind, c' est l' eure do cråmignon
L' solo n' est nén co levé; ç' n' est rén;I front l' fiesse s lampions.

Resploe
C' est l' moumint do sabat, l' moumint do sabatL' moumint do cahu, l' moumint do disdut.
C' est l' Sinte Mere l' Oto.C' est l' moumint do toubion, l' moumint do vôtion,
L' måle eure des roufleus, l' måle eure des truxheusL' fiesse des forsôlés
''C' est l' Sinte Mere l' Oto.

Categoreye:Otos
Categoreye:Rôlants éndjins
Categoreye:Transpoirt